Mii de oameni au protestat ieri în Piața Marii Adunări Naționale față de Guvernarea de la Chișinău. Au fost prezenți și cetățeni din diaspora. Protestul a continuat și pe timpul nopții. Oamenii au întins pături și corturi lângă monumentul lui Ștefan cel Mare. De dimineață însă Poliția a intervenit în forță pentru evacuarea protestatarilor antiguvernamentali care au petrecut noaptea în piața din centrul orașului. Imagini foto de la intervenția Poliției aici.

Evoluția evenimentelor de ieri:

Manifestanții au plecat în marș către principalele instituții ale statului, după care s-au întors în piață.

În paralel, partidul condus de Ilan Șor a inițiat un contraprotest, cu frigărui şi muzică. La final, Șor a fost escortat de polițiști prin spatele clădirii Guvernului.

Alegerile locale din Chișinău au fost invalidate, în iunie, după ce candidatul opoziției, Andrei Năstase, a fost desemnat câștigător. Ulterior, acesta a contestat decizia la Curtea Supremă, care i-a respins contestația. Motivul ar fi fost că ambii candidați au făcut agitație electorală în ziua alegerilor.